
Tisztelt Képviselő-testületek!

A körjegyzőség, mint önállóan működő és gazdálkodó költségvetési szerv teljes költségvetése a székhelyközség, - Sióagárd - önkormányzatának költségvetésében szerepel. Fácánkert Község Önkormányzatának költségvetésében a körjegyzőség működésének költségei támogatásértékű kiadásként, mintegy a közösen fenntartott intézmény finanszírozásaként jelentkeztek.

A körjegyzőség költségvetését meghatározó részben - a megállapodásnak megfelelően - a személyi juttatások előirányzata képezték. A személyi juttatások között szerepeltek a körjegyzőség köztisztviselőinek az önkormányzatok rendeleteiben szabályozott juttatásai, szociális támogatásai, e keret felhasználását a 2. számú melléklet mutatja be. 
A finanszírozás az alábbiak szerint történt:

- a körjegyzőség köztisztviselőinek személyi juttatásait, járulékait annak a községnek az önkormányzata finanszírozta, melynek illetékességi területén található körjegyzőségi irodán a köztisztviselő dolgozott, 

- a körjegyző személyi juttatásait, járulékait, valamint a dologi kiadásokat az önkormányzatok lakosságszámuk arányában – a 2012. évben 65% - 35%-os arányban - viselték.

A személyi juttatások és járulékok előirányzatainak teljesülése 98 % volt. Az eredeti költségvetés módosításra került a 2012. évi bérpolitikai intézkedések miatt. 
A dologi kiadások között szakkönyv, folyóirat, illetve szoftverbeszerzés, bankköltség, kezelési költségek, belföldi kiküldetések, illetve kötelező, és nem kötelező szakmai képzések költségei szerepelnek. Egyéb folyó kiadás a munkáltató által fizetett SZJA.
Sióagárd-Fácánkert Községek Körjegyzőségének 2012. évi költségvetése - az önkormányzatok finanszírozásának köszönhetően 98 %-ban teljesült.
 Kérem a képviselő-testületeket, hogy a körjegyzőség 2012. évi költségvetésének végrehajtását az előterjesztés és annak mellékletei szerint fogadják el.

Határozati javaslat

Sióagárd-Fácánkert Községek Körjegyzősége 2012. évi költségvetésének végrehajtásáról
A képviselő-testületek a körjegyzőség 2012. évi költségvetésének végrehajtását az előterjesztés és annak mellékletei szerint elfogadják. 

